यानी कुछ खास नहीं। गिरता हुआ देख सकती है। कर कुछ नहीं सकती। विश्व करेंसी बाजार में डॉलर का हाल खूसट सास या मजबूत पहलवान जैसा है। खूसट सास की तरह डॉलर तमाम मुद्राओं में लड़ाई-झगड़े करवाता है औऱ तमाशा देखता है। डॉलर पहलवान की तरह डटा रहता है, बाकी की मुद्राएं इधर-उधर रपटती-गिरती रहती हैं। वैसे डॉलर को ज्यादा भाव भी नहीं खाना चाहिए। डॉलर मजबूत होगा, बहुत मजबूत होगा, हमारे इंडिया में तो डॉलर बनियान का ब्रांड है, जिसे अक्षय कुमार चाहे जब उतारकर फेंक देते हैं। इंडिया वाले डॉलर को बनियान बना देते हैं और लालकिले को बासमती चावल का ब्रांड। ताजमहल यहां चाय के डिब्बे की शक्ल में कई बार कूड़ेदान में नजर आता है।